钦定古今图书集成/明伦汇编/氏族典/第038卷 > 《廖用贤尚友录》 > 江智渊
## 钦定古今图书集成/明伦汇编/氏族典/第038卷 > 《廖用贤尚友录》 > 江智渊

按《宋书江智渊传》，“智渊，济阳考城人。初为著作郎，江
夏王义恭太尉行参军，太子太傅主簿，随王诞后军
参军，诞待之甚厚。时谢庄、沈怀文并与智渊友善，怀
文每称之曰：‘人所应有尽有，人所应无尽无者，其江
智渊乎’！元嘉末，除尚书库部郎，固辞不拜。竟陵王诞
复版为骑军，转主簿，随府转司空主簿，记室参军，领”
南濮阳太守，迁从事中郎。诞将为逆，智渊悟其机，请
假先反诞。事发，即除中书侍郎，迁骁骑将军、尚书吏
部郎，出为新安王子鸾北中郎长史、南东海太守，加
拜宁朔将军，行南徐州事。大明七年卒，年四十六。